
ΕΦΗΜΕΡΙΣΤΗΣΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
26 ΜΑΪΟΥ 1992 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

478 


Το παρόν ΦΕΚ επανακυκλοφορεί διότι στο ταυτάριθμό του 


478/τ.Δ’/26.5.1992 παρατηρήθηκαν σφάλματα από παραδρομή 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας έκτασης 22,464 στρεμ. στις θέσεις «Ξε¬ 
πάτωμα και Σανίδα» Δημόσιας δασικής έκτασης Κοινότητας 


Αγίας Κυριακής Ν. Τρικάλων . 1 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Μερική ανάκληση της απαλλοτρίωσης που κηρύχθηκε με την 
Α.6478/1025/28.5.86 κοινή Υπουργική απόφαση (ΦΕΚ 

530/13.6.86 τ.Δ’) . 2 

Αναγκαστική απαλλοτρίωση ακινήτων για τη διαπλάτυνση της 
οδού Δημοκρατίας και του κόμβου εισόδου στην περιοχή των 
Τριών Γεφυρών νομού Αττικής . 3 


Αναγκαστική απαλλοτρίωση έκτασης για την κατασκευή κτιρίου για τις 
ανάγκες στέγασης των Υπηρεσιών της Δ.Ε.Η. περιοχής Τρίπολης . 4 
Καθορισμός οριογραμμής αιγιαλού και δημιουργία ζώνης παραλίας 
στη θέση ΚΑΒΟΣ Βόνιτσας προ' ιδιοκτησίας Αντ. και Ευαγ. 
Μπαλντούμα, νομού Αιτωλ/νίας ... 5 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση ρυμοτομικού σχεδίου Αστακού Ν. Αιτωλ/νίας μεταξύ 
των Ο.Τ. 412-414 και 413-415 . 6 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 869 (1) 

Κήρυξη ως αναδασωτέας έκτασης 22,464 στρεμ. στις θέσεις «Ξεπάτω¬ 
μα και Σανίδα» Δημόσιας δασικής έκτασης Κοινότητας Αγίας Κυ¬ 
ριακής Ν. Τρικάλων. 

Ο ΝΟΜΑΡΧΗΣ ΤΡΙΚΑΛΩΝ 
Έχοντας υπόψη: 

1. Τις διατάξεις του Ν. 3200 πέρί διοικητικής αποκέντρωσης, όπως 


τροποποιήθηκε και συμπληρώθηκε μεταγενέστερα με το Ν.Δ. 532/70. 

2. Τις διατάξεις των άρθρων 24 παρ. 1 και 117 παρ. 3 του Συντάγ¬ 
ματος της Χώρας. -. 

3. Τις διατάξεις των άρθρων 38 και 41 του Ν. 998/79 «περί προ¬ 
στασίας των Δασών και των Δασικών εκτάσεων της χώρας». 

4. Τις σχετικές προς τούτο αριθμ. 88854/7483/εγκ. 104/ 
1.10.75, 114812/2946/εγκ. 154/24.12.75, 159140/1077/ 
12.3.80 και 160417/1180/8.7.80 διαταγές Υπουργείου Γεωρ¬ 
γίας. 

5. Την αριθμ. 1629/16.4.79 αναφορά του Δασαρχείου Τρικάλων 
περί κήρυξης ως αναδασωτέας της εις το θέμα αναφερομένης έκτασης 
που εκχερσώθηκε παράνομα με σκοπό να καλλιεργηθεί γεωργικά, απο¬ 
φασίζουμε: 

Κηρύσσουμε αναδασωτέα έκταση 22,464 στρεμμάτων που εκχερ¬ 
σώθηκε παράνομα στις θέσεις «Ξεπάτωμα και Σανίδα» Δημόσιας δασι¬ 
κής έκτασης περιφέρειας Κοινότητας Αγίας Κυριακής του Νομού Τρι¬ 
κάλων όπως προσδιορίζεται από το συνημμένο τοπογραφικό διάγραμμα 
που αποτελεί αναπόσπαστο τμήμα της απόφασης αυτής και έχει ως 
όρια: 

Βόρεια: Με κοινόχρηστη έκταση Αγίας Κυριακής. 

Νότια: Με Πηνειό και πέραν αυτού αγροτικές περιοχές Νομού Καρδί¬ 
τσας. 

Ανατολικά: Με πρανή Πηνειού ποταμού. 

Δυτικά: Με πρανή Πηνειού ποταμού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Τρίκαλα, 29 Απριλίου 1992 

Ο Νομάρχης 
ΓΙΑΝΝΗΣ ΣΠΑΡΤΣΗΣ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1037254/2827/0010 (2) 

Μερική ανάκληση της απαλλοτρίωσης που κηρύχθηκε με την Α.6478/ 

1025/28.5.86 κοινή Υπουργική απόφαση (ΦΕΚ 530/13.6.86 

τ.Δ’). 

ΟΙΎΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 12 του Ν.Δ/τος 797/1971 «περί ανα¬ 
γκαστικών απαλλοτριώσεων». 

2. Την Α.6478/1025/28.5.86 (ΦΕΚ 530/13.6.86 τ.Δ') κοινή 
Υπουργική απόφαση, με την οποία κηρύχθηκε αναγκαστική απαλλοτρί¬ 
ωση για την διαπλάτυνση της Ε.Ο. Αθηνών - Βουλιαγμένης - Σουνίου 
στη θέση «Γαλάζια Ακτή» της Κοινότητας Καλυβιών. 

3. Την από 6.4.92 υπεύθυνη δήλωση του φερόμενου ως ιδιοκτήτη 
της με αριθμό 7 ιδιοκτησίας με την οποία δηλώνει ότι επιθυμεί την ανά¬ 
κληση της απαλλοτρίωσης. 

4. Το αριθμ. Δ12δ/οικ/32662/8.4.92 έγγραφο της Δ/νσης Δ12 
της Γενικής Γραμματείας Δημ. Έργων του Υ.ΠΕ.ΧΩ.Δ.Ε., αποφασί¬ 
ζουμε: 

Ανακαλούμε μερικά την αναγκαστική απαλλοτρίωση που κηρύχθηκε 
με την Α.6478/1025/28.5.86 (ΦΕΚ 530/13.6.86 τ.'Δ') κοινή 
Υπουργική απόφαση, για την διαπλάτυνση της Ε.Ο. Αθηνών - Βουλια¬ 
γμένης - Σουνίου στη θέση «Γαλάζια Ακτή» της Κοινότητας Καλυβιών 
και συγκεκριμένα μόνο ως προς έκταση συνολικού εμβαδού 117,00 μ 2 , 
που αποτελεί τμήμα της αριθμ. 7 ιδιοκτησίας και φαίνεται με αριθμούς 
(62-67-68-69-62), στο από 31.3.1992 και με κλίμακα 1:500 κτη- 
ματολογικό διάγραμμα και στον αντίστοιιχο κτηματολογικό πίνακα του 
Δ. Βρότσου, τα οποία έχουν θεωρηθεί από το Δ/ντή της Δ/νσης Δ12 
του Υπουργείου Περιβάλλοντος, Χωροταξίας και Δημοσίων Έργων Κ. 
Δεσύπρη, στις 31.3.1992, γιατί η έκταση αυτή δεν πρόκειται να χρησι¬ 
μοποιηθεί για το σκοπό που απαλλοτριώθηκε. 

Η κυριότητα της ανακαλούμενης έκτασης, θα ανακτηθεί από τον 
κατά του οποίου η απαλλοτρίωση ιδιοκτήτη, με τη μεταγραφή στα οι¬ 
κεία βιβλία μεταγραφών, της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Μαΐου 1992 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΠΕΡΙΒΑΛΛΟΝΤΟΣ, ΧΩΡ/ΞΙΑΣ ΚΑΙ ΔΗΜ ΕΡΓΟΝ 

I. ΠΑΛΑΙΟΚΡΑΣΣΑΣ Α. ΚΑΡΑΜΑΝΛΗΣ 

-♦- 

Αριθ. 1037174/2811/0010 (3) 

Αναγκαστική απαλλοτρίωση ακινήτων για τη διαπλάτυνση της οδού 

Δημοκρατίας και του κόμβου εισόδου στην περιοχή των Τριών Γεφυ- 

ρών νομού Αττικής. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν.Δ/τος 797/1971 «περί αναγκαστικών απαλ¬ 
λοτριώσεων» σε συνδυασμό με τις διατάξεις του Β.Δ/τος 139/1971 
«περί της αρμοδιότητος των νομαρχών προς κήρυξιν αναγκαστικών τι- 
νων απαλλοτριώσεων». 

2. Τις διατάξεις του άρθρου 23 του από 25 Νοεμβρίου 1929 Διατάγ¬ 
ματος «περί κωδικοποιήσεως των περί κατασκευής και συντηρήσεως 
οδών κειμένων διατάξεων». 

3. Τις διατάξεις του άρθρου 1 του Ν. 653/1977 «περί υποχρεώσεως 
των παρόδιων ιδιοκτητών δια την διάνοιξη Εθνικών οδών κ.λπ.», όπως 
συμπληρώθηκαν με τις παρ. 9 και 10 του άρθρου 62 του Ν. 947/1979 
και την παρ. 4 του άρθρου 9 του Ν. 960/1979, για την εκτέλεση των 
οποίων εκδόθηκε το Π.Δ. 929/1979. 

4. Την Δ12δ/ο/31912/15.4.1992 (ΦΕΚ 416/5.5.1992 τ.Δ') 
απόφαση του Υπουργού Περιβάλλοντος, Χωροταξίας και Δημοσίων 
Έργων «περί εφαρμογής άρθρου 1 του Ν. 653/1977», «περί υποχρεώ¬ 


σεως των παρόδιων ιδιοκτητών για την διάνοιξιν εθνικών οδών», απο¬ 
φασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για τη διαπλάτυνση της οδού Δημοκρατίας και 
του κόμβου εισόδου στην περιοχή των Τριών Γεφυρών έκτασης συνολι¬ 
κού εμβαδού 13.096,30 μ 2 που βρίσκεται στο νομό Αττικής και εικονί- 
ζεται με κλίμακα 1:500 στο από 16 Μαρτίου 1992 κτηματολογικό 
διάγραμμα και στον αντίστοιχο κτηματολογικό πίνακα τα οποία έχει 
συντάξει ο Μελετητής Γ. Παπαδάκης και έχει θεωρήσει ο Διευθυντής 
της Διεύθυνσης Απαλλοτριώσεων και Τοπογραφικών (Δ. 12) του 
Υπουργείου ΠΕ.ΧΩ.Δ.Ε. Τοπ. Μηχ. Κων. Δεσύπρης. 

Στην έκταση που απαλλοτριώνεται προβάλλει δικαιώματα κυριότη¬ 
τας οι: 1) Πονηράκης Σπύρος, 2) Κατρανίδου Ευτυχία, 3) Πονηράκης 
Γεώργιος κ.λπ. 

Η απαλλοτρίωση κηρύσσεται υπέρ του Δημοσίου και με δαπάνη: α) 
του Δημοσίου που θα αντιμετωπιστεί με δαπάνες του προγράμματος 
Δημοσίων Επενδύσεων για έργα αρμοδιότητας Γενικής Γραμματείας 
Δημοσίων Έργων (αριθμός έργου 8168010 Δ.Ε.) και β) των παρόδιων 
ιδιοκτητών που ωφελούνται με τις προϋποθέσεις του νόμου. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 5 Μαΐου 1992 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΠΕΡΙΒΑΛΛΟΝΤΟΣ, ΧΩΡ/ΞΙΑΣ ΚΑΙ ΔΗΜ ΕΡΓΟΝ 

I. ΠΑΛΑΙΟΚΡΑΣΣΑΣ Α. ΚΑΡΑΜΑΝΛΗΣ 

-♦- 

Αριθ. 1035211/2824/0010 (4) 

Αναγκαστική απαλλοτρίωση έκτασης για την κατασκευή κτιρίου για τις 
ανάγκες στέγασης των Υπηρεσιών της Δ.Ε.Η. περιοχής Τρίπολης. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΒΙΟΜΗΧΑΝΙΑΣ. ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 
ΚΑΙ ΕΜΠΟΡΙΟΥ 

Έχοντας υπόψη: 

1. Τις διατάξεις του Ν.Δ/τος 797/1971 «περί αναγκαστικών απαλ¬ 
λοτριώσεων» σε συνδυασμό με τις διατάξεις του Β.Δ/τος 139/1971 
«περί της αρμοδιότητος των νομαρχών προς κήρυξιν (αναγκαστικών τι- 
νων απαλλοτριώσεων». 

2. Τις διατάξεις της παρ. 2 του άρθρου 4 του Νόμου 1468/1950 
«περί ιδρύσεως Δημοσίας Επιχειρήσεως Ηλεκτρισμού», όπως έχει τρο¬ 
ποποιηθεί και συμπληρωθεί μεταγενέστερα, με τον Α.Ν. 1672/1951, 
που κυρώθηκε με το Νόμο 2113/1952. 

3. Τις διατάξεις του άρθρου 9 του Α.Ν. 1566/1950 «περί κυρώ- 
σεως της μετά του οίκου «ΕΒΑ50Ο» συναφθείσης την 20ήν Ιουλίου 
1950 συμβάσεως κ.λπ.», όπως έχουν κυρωθεί, τροποποιηθεί και συ¬ 
μπληρωθεί με το Νόμο 1633/1951. 

4. Την απόφαση του Διοικητικού Συμβουλίου της Δημοσίας Επιχει- 
ρήσεως Ηλεκτρισμού με αριθ. (κ.503) που λήφθηκε κατά την αριθ. 47/ 
27.8.1991 Συνεδρίασή του, αποφασίζουμε: 

Κηρύσσουμε την (αναγκαστική απαλλοτρίωση, για λόγους δημόσιας 
ωφέλειας και ειδικότερα για την κατασκευή κτιρίου για τις (ανάγκες στέ¬ 
γασης Περιοχής Τρίπολης, έκτασης συνολικού εμβαδού 1.098,22 μ 2 , 
με τα συστατικά και παραρτήματά της, η οποία ευρίσκεται επί των οδών 
Σπάρτης και Τεγέας Ο.Τ. 2 (ανατολικά της ιδιοκτησίας της Δ.Ε.Η.) 
στην Τρίπολη του νομού Αρκαδίας και φαίνεται με τα στοιχεία Λ-Μ-Ο- 
Ξ-Λ στο από 3.7.90 και με κλίμακα 1:200 αριθ. 300Τ9/3.7.90 σχέ¬ 
διο της Δ/νσης Υπηρεσιών Στέγασης της Δ.Ε.Η. και στον επ’ αυτού 
κτηματολογικό πίνακα, που θεωρήθηκαν στις 21.11.1991 από τον αρ¬ 
μόδιο Διευθυντή του Υπουργείου Βιομηχανίας, Ενέργειας και ΤΕχνολο- 
γίας Εμμ. Κογχυλάκη. 

Στην έκταση που απαλλοτριώνεται προβάλλει δικαιώματα κυριό¬ 
τητας η Ζούζουλα Σοφία. 

Η απαλλοτρίωση κηρύσσεται υπέρ του Δημοσίου και με δαπάνη της 
ΔΕΗ. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 5 Μαΐου 1992 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ 

ΤΕΧΝΟΛΟΓΙΑΣ ΚΑΙ ΕΜΠΟΡΙΟΥ 

I. ΠΑΛΑΙΟΚΡΑΣΣΑΣ Α. ΑΝΔΡΙΑΝΟΠΟΥΛΟΣ 

Αριθ. 462 (5) 

Καθορισμός οριογραμμής αιγιαλού και δημιουργία ζώνης παραλίας στη 

θέση ΚΑΒΟΣ Βόνιτσας προ ιδιοκτησίας Αντ. και Ευαγ. Μπαλ- 

ντοΰμα, νομού Αιτωλ/νίας. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις των άρθρων 1 μέχρι 7 του Α.Ν. 2344/1940 «περί 
αιγιαλού και παραλίας», όπως τροποποιήθηκαν και συμπληρώθηκαν με 
τις διατάξεις: α) Του άρθρου 13 του Ν. 1078/1980 και β) του άρθρου 
23 του Ν. 1337/1983. 

2. Τις διατάξεις της παρ. 9 του άρθρου 1 του Κεφαλαίου Β' της 
0.208/181/26.4.1982 (ΦΕΚ 214/26.4.1982 τ.Β') κοινής απόφα¬ 
σης των Υπουργών Προεδρίας της Κυβερνήσεως και Οικονομικών 
«Αναμόρφωση Συλλογικών Οργάνων Γνωμοδοτικής και Αποφασιστι¬ 
κής Αρμοδιότητας του Υπουργείου Οικονομικών». 

3. Την από 12.7.1988 έκθεση της επιτροπής καθορισμού των ορίων 
του αιγιαλού και παραλίας και θέσεων αμμοληψίας», που καθόρισε τα 
όρια του αιγιαλού και της παραλίας στην περιοχή «ΚΑΒΟΣ» Βόνιτσας 
Νομού Αιτωλ/νίας και το από Απρίλιο 1988 τοπογραφικό διάγραμμα 
με κλίμακα 1:500 του Δημητρίου Τσώλη Διπλ. Πολιτικό Μηχανικό 
που θεωρήθηκε στις 24.5.1988 από τη Δ/νση Τεχνικών Υπηρεσιών 
της Νομαρχίας Αιτωλ/νίας και συνοδεύει την έκθεση της προαναφερό- 
μενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο 544.5/294/91/2.7.91 έγγραφό του. 

5. Τις διατάξεις του άρθρου 1 της παρ. 1 του Ν. 3200/1955 (ΦΕΚ 
97/Α'/1955) «περί διοικητικής αποκεντρώσεως» σε συνδυασμό με τις 
διατάξεις του από 28.6.1955 Β.Δ. «περί εξαιρέσεως από της κατά το 
άρθρον 1 παρ. 1 του Ν. 3200/1955 αρμοδιότητος των Νομαρχών, 
αντικειμένων τινων αρμοδιότητος του Υπουργού Οικονομικών», του 
Β.Δ. 704/1970 και του άρθρου 1 παρ. 5 του Π.Δ. 71/1984, για με¬ 
ταβίβαση αρμοδιοτήτων του Υπουργού Οικονομικών στους Νομάρχες 
και στις περιφερειακές αρχές διανομαρχιακού επιπέδου, αποφασί¬ 
ζουμε: 

1. Επικυρώνουμε την από 12.7.1988 έκθεση της Επιτροπής καθο¬ 
ρισμού των ορίων του αιγιαλού και παραλίας και θέσεων αμμοληψίας, 
καθώς και από το από Απρίλιο 1988 τοπογραφικό διάγραμμα, που τη 
συνοδεύει, το οποίο συντάχθηκε από το Δημήτριο Τσώλη Διπλ. Πολι¬ 
τικό Μηχανικό με κλίμακα 1:500 και θεωρήθηκε στις 24.5.1988 επί 
του οποίου η πιο πάνω Επιτροπή, καθόρισε τα όρια αιγιαλού με συνεχή 
πολυγωνική γραμμή με κόκκινο χρώμα στις κορυφές Α1 έως Α17 οι 
οποίες εξασφαλίζονται από τριγωνομετρικά σημεία που αναφέρονται 
επάνω στο τοπογραφικό διάγραμμα και τα όρια της παραλίας με συνεχή 
πολυγωνική γραμμή με χρώμα κίτρινο καθορίζεται ζώνη πλάτους πα¬ 
ντού δέκα (10) μέτρων στις κορυφές Π1 έως Π17. 

Η απόφαση αυτή, με την έκθεση της επιτροπής και το διάγραμμα, να 
δημοσιευθούν στην Εφημερίδα της Κυβερνήσεως. 

Μεσολόγγι, 28 Απριλίου 1992 

Ο Νομάρχης 
ΝΙΚΟΛΑΟΣ ΣΤΑΜΟΣ 


ΕΚΘΕΣΗ 

Επιτροπής καθορισμού των ορίων αιγιαλού άρθρου 74 Π.Δ. 636/77. 

Για τον καθορισμό πρώτη φορά των ορίων αιγιαλού στη θέση «ΚΑ¬ 
ΒΟΣ» Βόνιτσας, προ της ιδιοκτησίας Αντωνίου και Ευαγγέλου Μπαλ- 
ντούμα. 

Στη Βόνιτσα σήμερα 12.7.1988 ημέρα Τρίτη και ώρα 10η π.μ. οι 
υπογεγραμμένοι: 

1. Τσιαμάκης Δημοσθένης, Οικονομικός έφορος Βόνιτσας ως Πρόε¬ 
δρος. 

2. Μούτσιου Αναστασία, Τοπογράφος Υπομηχανικός, ως αναπλη- 
ρώτρια τον Δ/ντή Τεχνικών Υπηρεσιών Ν. Αιτωλ/νίας ως μέλος. 

3. Μαργέλης Αγγελος του Σταματίου, Υποπλοίαρχος, Λιμενάρχης 
Πρέβεζας ως μέλος, αποτελούντες την Επιτροπή καθορισμού των ορίων 
του αιγιαλού σύμφωνα με το άρθρο 74 του Π.Δ. 636/77, συγκληθείσα 
κατόπιν του υπ’ αριθμ. 1532/29.6.1988 εγγράφου του Προέδρου αυ¬ 
τής, μετέβημεν επί τόπου στην προαναφερόμενη θέση ( σήμερα 
12.7.1988 και λαβόντες υπόψη: 

1. Την από 9.5.1988 αίτηση των Αντωνίου και Ευαγγέλου Μπαλ- 
τούμα με την οποία ζητάνε τον καθορισμό των ορίων του αιγιαλού στην 
παραπάνω τοποθεσία. 

2. Το υπό του Δημητρίου Βασ. Τσώλη, Πολιτικού Μηχανικού, συ- 
νταχθέν το μήνα Απρίλη 1988 τοπογραφικό και υψομετρικό διάγραμμα 
σε μια (1) πινακίδα κλίμακας 1:500 ηλεγμένου για την ακρίβεια της 
αποτύπωσης υπό της Αναστασίας Μούτσιου Τοπογράφου Υπομηχανι¬ 
κού και θεωρηθέν την 24.5.1988 υπό της Δ.Τ. Υπηρεσιών Αιτωλ/νίας 
όπως ορίζει το άρθρο 20 Ν. 719/77. 

3. Τις διατάξεις του Α.Ν. 2344/40 όπως αυτός τροποποιήθηκε, κα¬ 

θώς και την προς τούτου Δικαστηριακή και Διοικητική Νομολογία (άρ¬ 
θρο 5 Α.Ν. 263/88). 1 

4. Την εκ της επιτόπιου μεταβιβάσεως σχηματισθείσαν αντίληψιν 
περί του πλάτους της βρεχομένης ζώνης της ξηράς και λοιπών συναφών 
στοιχείων ήτοι: 

α) Το γεγονός ότι στην περιοχή «ΚΑΒΟΣ», δεν υπάρχουν παλλίροιες 
και θαλάσσια ρεύματα. 

β) Ότι ο αιγιαλός και ο πέραν αυτού χώρος (παραλία) παρουσιάζουν 
την ίδια μορφολογία (βραχώδης και σε ορισμένα. σημεία απότομη 
κλήση». 

γ) Το γεγονός ότι στην τοποθεσία δεν υπάρχει καθορισμός (όρια) πα¬ 
λαιού αιγιαλού και παραλίας, αποφασίζει: 

1. Καθορίζει την οριογραμμή του αιγιαλού δια συνεχούς πολυγωνι- 
κής γραμμής με κόκκινο χρώμα στις κορυφές Α1 έως Α18, οι οποίες 
εξασφαλίζονται από τριγωνομετρικά σημεία που αναφέρονται επάνω 
στο τοπογραφικό διάγραμμα. 

2. Την οριογραμμή της παραλίας, δια συνεχούς πολυγωνικής γραμ- 
μής μ* χρώμα κίτρινο, καθορίζεται ζώνη πλάτους παντού δέκα (10) μέ¬ 
τρων επειδή δεν εξυπηρετούνται οι σκοποί της παραγράφου 1 του άρ¬ 
θρου 7 Α.Ν. 2344/40, στις κορυφές Π1 έως Π17, οι οποίες εξασφαλί¬ 
ζονται από τα ίδια τριγωνομετρικά σημεία όπως και ο αιγιαλός. 

3. Αποφαίνεται ότι δεν υπάρχει παλαιός αιγιαλός. 

Η παρούσα έκθεση συντάχθηκε σε (12) δώδεκα αντίτυπα και υπο¬ 
γράφεται ως έπεται. 

Η Επιτροπή 

ΔΗΜΟΣΘ. ΤΣΙΑΜΑΚΗΣ, Α. ΜΑΡΓΕΛΗΣ, 

ΑΝΑΣΤ. ΜΟΥΤΣΙΟΥ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 1512 (6) 

Τροποποίηση ρυμοτομικού σχεδίου Αστακού Ν. Αιτωλ/νίας μεταξύ των 
Ο.Τ. 412-414 και 413-415. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1) Τις διατάξεις του από 17.7.1923 «περί σχείδων πόλεων» όπως 
τροποποιήθηκε μεταγενέστερα. 

2) Τις διατάξεις του Α.Ν. 314/68, όπως τροποποιήθηκαν και συ¬ 
μπληρώθηκαν με το Ν.Δ. 1018/71. 

3) Τις διατάξεις του Ν. 3200/55 «περί Διοικητικής αποκεντρώ- 
σεως» όπως τροποποιήθηκαν και συμπληρώθηκαν μεταγενέστερα. 

4) Τις διατάξεις του Π.Δ. 24/14.5.85 (ΦΕΚ 225/Δ785) «Μεταβί¬ 
βαση αρμοδιοτήτων στους Νομάρχες για την έγκριση και τροποποίηση 
ρυμοτομικών σχεδίων, καθώς και όρων και περιορισμών δόμησης 
αγροτικών οικισμών». 

5) Την 1/1961 εγκύκλιο του ΥΠΔΕ «Απαιτούμενα δικαιολογητικά 
για την έγκριση και τροποποίηση εγκεκριμένων σχεδίων πόλεων». 

6) Την 69/1991 απόφαση του Κοινοτικού Συμβουλίου Αστακού 
κατά της οποίας υποβλήθηκαν ενστάσεις οι από 19.6.91 ενστάσεις Ν. 
Κουβέλη και I. Στρατούλη. 

7) Την 3447/13.4.92 εισήγηση του Τμήματος Πολεοδομίας και 
ΠΕ της Νομαρχίας μας. 

8) Τις από 19.6.91 ενστάσεις κατά της προτεινόμενης τροποποίησης 
των Ν. Κουβέλη και I. Στρατούλη. 

9) Την 109/91 απόφαση του Κοινοτικού Συμβουλίου Αστακού, με 
την οποία απορρίφθηκαν οι πιο πάνω ενστάσεις. 

10. Τη σύμφωνη γνωμοδότηση του Συμβουλίου Χωροταξίας, Οικι¬ 
σμού και Περιβάλλοντος της Νομαρχίας μας, που διατυπώθηκε στο 9/ 
1992 (θέμα 2ο) πρακτικό αυτού, και το οποίο αποδεχόμαστε τις από- 
ψεις. 

Επειδή οι από 19.6.91 ενστάσεις των Ν. Κουβέλη και I. Στρατούλη 


υποβλήθηκαν εμπρόθεσμα, γι' αυτό γίνονται τοπικά δεκτές, και εξετάζο¬ 
νται στην ουσία τους. 

Επειδή οι ενιστάμενοι ισχυρίζονται ότι απαγορεύεται η αναθεώρηση, 
τροποποίηση, επέκταση σχεδίου πόλεως, πριν παρέλθει τριετία από την 
εφαρμογή του σχεδίου. 

Επειδή ο ισχυρισμός τους, όμως αυτός, δεν ευσταθεί, γιατί η σχετική 
εγκύκλιος αναφέρει ότι δεν πρέπει να έχει παρέλθει διάστημα μεγαλύ¬ 
τερο της τριετίας, από τότε που πάρθηκε η σχετική απόφαση του Δημο¬ 
τικού ή Κοινοτικού Συμβουλίου (Σχετικές οι αποφάσεις του ΣτΕ 196/ 
74, 2226/67 και 2664/87. ' Αλλωστε και σύμφωνα με την 864/82 
απόφαση ΣτΕ το γεγονός μιας πρόσφατης τροποποίησης δεν εμποδίζει 
μία νέα τροποποίηση, εφόσον αυτή (η νέα τροποποίηση) δικαιολογείται 
από πολεοδομική ανάγκη και η πολεοδομική ανάγκη στη συγκεκριμένη 
περίπτωση είναι ότι με την αποτύπωση της υπάρχουσας κατάστασης 
δημιουργείται ρυμοτόμιση στην ισόγειο κεραμοσκεπή οικοδομή και 
προσκύρωση στη διόροφο οικοδομή του ΟΤ 415, γεγονός που δεν δια¬ 
πιστώνεται στο εγκεκριμένο σχέδιο πόλεως, όπου φαίνονται ότι οι δύο, 
πιο πάνω, οικοδομές, βρίσκονται επί της οικοδομικής γραμμής του ΟΤ 
415, αποφασίζουμε: 

1. Απορρίπτουμε, για τους λόγους που αναφέρονται στο σκεπτικό αυ¬ 
τής της απόφασης, τις από 19.6.91 ενστάσεις των Ν. Κουβέλη και I. 
Στρατούλη κατά της προτεινόμενης τροποποίησης του ρυμοτομικού 
σχεδίου Αστακού. 

2. Εγκρίνουμε την τροποποίηση του ρυμοτομικού σχεδίου Αστακού, 
στον Α' τομέα αυτής, όπως η τροποποίηση αυτή προτείνεται από την 
Κοινότητα και φαίνεαι με ερυθρούς συμβολισμούς στο από Μάρτη 1991 
τοπογρ. διάγραμμα του Μηχανικού Ιωάννη Μπίκα. 

Σύμφωνα με αυτήν, οι οικοδομικές γραμμές του σχεδίου πόλεως θα 
είναι: 

α) Μεταξύ των ΟΤ 412 και 413, οι ΖΔ και 8’ 8" και με πλάτος δρό¬ 
μου 7.00 μ. 

β) Μεταξύ των ΟΤ 414 και 415, οι Β' 76’ και 9’75” και με πλάτους 
δρόμου 7.00 μ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μεσολόγγι, 28 Απριλίου 1992 
Ο Νομάρχης 
ΝΙΚΟΣ ΣΤΑΜΟΣ 







































